[{"text_idx": "#000003", "text": "Barnealdeko ile apaintzaile baten bizitza"}, {"text_idx": "#000004", "text": "Tolosan eta ondotik Lyon-eko antzerki kontserbatorioan ikasi ondotik, Ga\u0308ia Oliarj-Ine\u0301sek \u201cCompagnonnage the\u0301a\u0302tre\u201d formazio eskolan ibili da. Bere esperientzia sakondu du, bai taula gainean, baita antzerki idazketan. Euskal Herrira itzulia zela, Maulen atzeman dugu."}, {"text_idx": "#000005", "text": "Gai\u0308a Oliarj-Ine\u0301szuberotarsa da, Mauleko ikastolan eta ondotik Larzabaleko Manex Erdozaintzi-Etxart kolegioan ibili da. Lehen mailan zelarik anitz aktibitate egiten zituen, aloztarrak kontatzen zuen burasoek asperturik eskuin-ezker eraman behar zutela, abusagailu bat hautatu zezan galdegina izan zaion. Erabaki zuen Maulen kokatua den Tokia antzerki taldean kurtsoak segitzea eta antzerkia pasio bat bilakatu zen. Baionara Cassin lizeora joan zelarik, Chime\u0300re antzerki konpainiarekin bide beretik segitu zuen, 3 urtez astero antzerki kurtsoak segitu zituela. Okzitaniako Tolosara joan zelarik, letrako ikasketa sailean antzerkia hautuzko opzioa gisa hartu zuen. Bide hori gustukoa zuela, Lyoneko kontserbatorioan sartu zen \u201cCompagnonnage-the\u0301a\u0302tre\u201d jokalarien formatzaile zentroan."}, {"text_idx": "#000006", "text": "Gai\u0308a Oliarj-Ine\u0301sLyoneko eskola bururatu berri du, antzerki estatuko diploma (DET) eskuetan duela."}, {"text_idx": "#000007", "text": "Compagnonnage-the\u0301a\u0302tre lanerako eta prestakuntzarako eskola da, helburua da aktore gazteen integrazio profesionala sustatzea. Hogei bat antzerki konpainiako profesionalek kudeatzen dute, Integraziorako eta Kualifikaziorako Enpresaburuen Taldearen baitan (GEIQ), antzezle lanbide guziak ikasiak dira. Hiru urtean behin, dozena bat aktore gazte kontratatzen ditu, \u201cGEIQ The\u0301a\u0302tre\u201d lanaldi profesionalizazio-kontratu pean, azken bi urteetan gutieneko soldatarekin ordainduta (SMIC). Urte horietan zehar aloztarrak anitz obra eman ditu, emanaldien emaiteko konpainietako arduradunek gustukoak dituzten jokalariak hautatzen dituzte."}, {"text_idx": "#000009", "text": "Gai\u0308a Oliarj-Ine\u0301sekkontatzen zaukun hasieran ez zekiela sobera zer sorkuntza proposatu. Gogora jin zaion ttipitan Maulen ibiltzen zen Dany ile-apaintzailea adibidetzat hartzea, obraren pertsonaia bihurtzeko. Idazleak Dany baserri eskualdean kokatu nahi ukan du. Ofizio horretan ile-apaintzaileak bezeroen grinak entzuten ditu, umore onean izan behar du, emazteen arteko gune berezitua izanez, konfiantzaz hitzegiteko parada emaiten du. Emazte horiek itxuraren edertzera heldu badira, heldu dira ere beren ile-apaintzailearengandik hitz goxoen entzutera. Egunez-egun, hitzorduz-hitzordu Danyk babesten ditu. Baina batzutan kontrakoa izaitea gustatuko litzaioke, Danyk ere bailuke zer konda. Hots bere baitan dituen sentimenduak eta eguneroko arrangurak ez ditu agertzen. Horra nun egun batez Danyk ere mintzatzeko gogoa duen. Antzerkian ordubetez, herriko ile-apaintzaile baten noraezean, narrazio sukarra pizten zaio, ofizioa gustukoa izanik ere, eguneroko zailtasunak kontatzen ditu."}, {"text_idx": "#000010", "text": "Antzerkian, memento atsegina pasatzeaz gain, jendarteko gai anitz jorratuak dira. Danyren bidez baserri munduan bizitzea hautatu duten emazteak aipatzen dira, espekulazioaren arazoa, osasun basamortuaren eta baserrialdeen hustearen kontra bizirik egon nahi duen lurraldea."}, {"text_idx": "#000011", "text": "Gai\u0308a Oliarj-Ine\u0301sekile apaindegietan antzezten badu, erraiten zaukun jende bat ez dena baitezpada antzerki ikustera ibiltzen, zuzenean heieri buruz joanez kulturaren ezagutzeko parada emana zaiela. Antzokietan ere ikusgai izaiten ahal da. Gaur egun Euskal Herria eta Lyonen artean bizi da. Pentsatzen ari da, obra hau euskaraz eman edo beste obra berri baten idaztea. Aldi huntan zuberotarrez idatzi lezakeela adierazi dauku. \u201cDany ile-apaintzailea\u201d obra ekarrarazi nahi duenak gaia_alos@hotmail.fr bidez egin lezake."}, {"text_idx": "#000012", "text": "Aitzineko uda klima aldetik beroa izan bada, negua sozial aldetik berdintsua izan litzateke. Frantses gobernuaren erretreten erreforma berriak bazterrak berotu ditu, aspaldiko partez langile sindikatu guziak bateratuz. Joan den astean lehen manifestazioak erakutsi duen bezala, sektore desberdinetako langileak karrikara jautsi dira, erretretara joaiteko adinaren gibelatzearen kontra zirela aldarrikatzeko."}, {"text_idx": "#000013", "text": "Erretreten erreformak ihardukitzeak sortzen baditu, langile gehienek igurikatzen duten mementoa delakoz, hainbat lan urteren buruan goxoki bizitzeko. Laneko erretiroaren hartzeak denboraren berreskuratzeko ahala emaiten du, hamarnaka urte luzeetako lanaren ondotik, bizi berri baten menturan."}, {"text_idx": "#000017", "text": "Daniel Barberarenak laborarientzat diren dosier laguntzen berri eman du, besteak beste Europako Laborantza Politika Bateratuari (PAC) buruz 300 bat dosier beteak izan dira eta udan iragan idorteari buruzko laguntza galdeak. Instalaziorako 45 dosier pausatuak izan dira, aitzineko urteari konparatuz %40aren emendatzea izan da. Agne\u0301s Sallaberryk formazio saila aipatu du, bakarka edo(ta) kolektiboki eginak direnak, etxaldeen hobetzeko eta praktika berriak plantatzeko."}, {"text_idx": "#000018", "text": "Francis Poineauk tokiko garapenerako EHLGren partaidetza..."}, {"text_idx": "#000019", "text": "Baionan mobilizazio azkarra erretreten erreformaren kontra"}, {"text_idx": "#000020", "text": "Joan den ostegunean Baiona erdira heltzean, manifestazioko giroa zein nolakoa izanen zen agerian zen, aparkalekuak eta oinbideak autoz beteak... lerro-lerro adin desberdinetako jendeak, Santespieta zubira buruz abian. Eguraldia biziki txarra izanikan ere langileria ez da beldurtu, senti zen erretreten erreformaren aldaketak manifestarien baitan mobilizatzeko beharra eta gogoa. Baionan aspaldi ikusia ez zen sozial manifestazio kopurutsua ikusi da. Sindikatu eta poliziaren arteko partehartzaileen kopurua berdina ez izanik ere, lehen jende lerroak zubia zeharkatua zuela, manifestariak oraino denbora luzez Santa Ursulako plazan geldirik zagotzin."}, {"text_idx": "#000022", "text": "Eztabaida iturri den harrera zentroa Gasteizen"}, {"text_idx": "#000023", "text": "Foro Sozial Iraunkorra gelditu da"}, {"text_idx": "#000025", "text": "\u201cZinema kolegioan\" kolegioko 4. eta 3.eko ikasleentzat!"}, {"text_idx": "#000027", "text": "27 ikastetxe katoliko elebidunek haien ateak irekitzen"}]